CELEX: 32016R1453
Language: lt
Date: 2016-09-05 00:00:00
Title: 2016 m. rugsėjo 5 d. Komisijos įgyvendinimo reglamentas (ES) 2016/1453, kuriuo iš dalies keičiamas Tarybos reglamentas (EB) Nr. 1210/2003 dėl tam tikrų konkrečių ekonominių ir finansinių santykių su Iraku apribojimo

6.9.2016   
            
            
               LT
            
            
               Europos Sąjungos oficialusis leidinys
            
            
               L 238/1
            
         KOMISIJOS ĮGYVENDINIMO REGLAMENTAS (ES) 2016/1453
   2016 m. rugsėjo 5 d.
   kuriuo iš dalies keičiamas Tarybos reglamentas (EB) Nr. 1210/2003 dėl tam tikrų konkrečių ekonominių ir finansinių santykių su Iraku apribojimo
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2003 m. liepos 7 d. Tarybos reglamentą (EB) Nr. 1210/2003 dėl tam tikrų konkrečių ekonominių ir finansinių santykių su Iraku apribojimo ir panaikinantį Reglamentą (EB) Nr. 2465/96 (1), ypač į jo 11 straipsnio b punktą,
   kadangi:
   
               (1)
            
            
               Reglamento (EB) Nr. 1210/2003 III priede pateiktas fizinių ir juridinių asmenų, viešųjų įstaigų, korporacijų, agentūrų ir buvusios Irako Vyriausybės organizacijų, kuriems pagal tą reglamentą taikomas lėšų ir ekonominių išteklių, kurie 2003 m. gegužės 22 d. buvo laikomi už Irako ribų, įšaldymas, sąrašas;
            
         
               (2)
            
            
               2016 m. rugpjūčio 30 d. Jungtinių Tautų Saugumo Tarybos Sankcijų komitetas, remdamasis Jungtinių Tautų Saugumo Tarybos rezoliucijos Nr. 1483(2003) 19 ir 23 dalimis, nusprendė iš asmenų ir subjektų, kurių lėšos ir ekonominiai ištekliai turėtų būti įšaldyti, sąrašo išbraukti keturis subjektus;
            
         
               (3)
            
            
               todėl Reglamento (EB) Nr. 1210/2003 III priedas turėtų būti atitinkamai iš dalies pakeistas,
            
         PRIĖMĖ ŠĮ REGLAMENTĄ:
   1 straipsnis
   Reglamento (EB) Nr. 1210/2003 III priedas iš dalies keičiamas taip, kaip išdėstyta šio reglamento priede.
   2 straipsnis
   Šis reglamentas įsigalioja kitą dieną po jo paskelbimo Europos Sąjungos oficialiajame leidinyje.
   
      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2016 m. rugsėjo 5 d.
      
         
            Komisijos vardu
         
         
            Pirmininko pavedimu
         
         
            Užsienio politikos priemonių tarnybos vadovas
         
      
   
   
      (1)  OL L 169, 2003 7 8, p. 6. Reglamentas su paskutiniais pakeitimais, padarytais Tarybos reglamentu (ES) Nr. 131/2011 (OL L 41, 2011 2 15, p. 1).
   
      PRIEDAS
      Reglamento (EB) Nr. 1210/2003 III priede išbraukiami šie įrašai:
      
                  a)
               
               
                  
                     
                                 „5.
                              
                              
                                 Irako oro linijų kompanija (Iraqi Airways Company) (alias: a) Iraq Airways Company, b) Iraqi Airways, c) Iraq Airways, d) IAC, e) I.A.C.)“;
                              
                           
               
            
                  b)
               
               
                  
                     
                                 „29.
                              
                              
                                 DIRECTORATE-GENERAL OF GOVERNORATE ELECTRICITY DISTRIBUTION. Adresas: P.O. Box 20107, New Baghdad Aqaba Bin Nafii Square, Baghdad, Iraq.“;
                              
                           
               
            
                  c)
               
               
                  
                     
                                 „35.
                              
                              
                                 ELECTRONIC INDUSTRIAL COMPANY. Adresas: P.O. Box 11359, Za'afaraniya, Baghdad, Iraq.“;
                              
                           
               
            
                  d)
               
               
                  
                     
                                 „74.
                              
                              
                                 LIGHT INDUSTRIES COMPANY. Adresas: P.O. Box 164 Baghdad, Za'Afaraniya, Baghdad, Iraq.“